”Învățarea – o cale de revalorizare la vârsta senioratului” reprezintă tema workshopului organizat vineri, 31 mai, de către Departamentul de Științe Umane și Social-Politice (programul de studiu Asistență socială) din cadrul Facultății de Istorie și Geografie, de la Universitatea „Ștefan cel Mare” din Suceava (USV). Întâlnirea va avea loc începând cu ora 12.00, în amfiteatrul E129, corpul E al USV și o are ca invitat pe prof. univ. dr. Violeta Pușcașu, de la Universitatea „Dunărea de Jos” din Galați. În cadrul atelierului ea va prezenta modele de bune practici în privința valorizării și incluziunii persoanelor vârstice pentru o mai bună calitate a vieții și va detalia demersurile și activitățile dedicate persoanelor vârstnice prin proiectele Universitatea vârstei a treia (U3A, Galați și Cluj) și Școala de seniori (Galați și Brăila).
La workshop vor participa reprezentanți ai mediului socio-economic, cadre didactice de la Departamentul de Științe Umane și Social-Politice, studenți de la programul de studiu Asistență socială și studenți masteranzi de la programul Managementul serviciilor sociale și securitate comunitară.
Mai multe informații despre eveniment se pot obține de la conf. univ. dr. Cristina Cormoș, Universitatea „Ștefan cel Mare” din Suceava, Facultatea de Istorie și Geografie, Departamnentul de Științe Umane și Social-Politice, în calitate de coordonator program de studiu Asistență socială, pe adresa de e mail: cristina.cormos@atlas.usv.roși la tel. 0745602188.